صعبة من تتعود ع شخص و يتملكك، و حبه يدخل گلبك، و متكدر بدونه ، شخص خلاك غصب اتحبه و تهتم بيه و يضل بالك عليه ،و يومك ما يمر اذا ما تسمع اخباره ،، يومك ميحلى الا بصوته و ضحكته !! ، بس ... فجأ كولشي يختفي .....🍂!
حلو من تلكه انسان هو يكون كولشي بالنسبه الك حبيب و صديق و اب و اخ و ام و كولشي يصير ، ممكن يكون مثل الاهل و حنيتهم الك و حبهم ،، انسان اشكد ما تغلط بحياتك ميفكر بيك غلط او يبتعد عنك لان غلطت جم غلطه بحياتك ان جانت جبيره او صغيره ،انسان ما اتخاف من تحجيله كولشي يخص حياتك الحلوه و المره ،، تحجيله افعالك الصح و الخطأ و ينصحك اذا غلطت و ما ياخذ موقف و يبتعد عنك لانك سويت كذا و كذا شغله ... انسان مهما يصير ما يكلك بعد فتره هااا خليني ساكت مو انت سويت كذا و كذا !! ما يخليك تتندم ع اي كلام كلته اله او اي تصرف سويته كدامه ، .. هالانسان نادرا تلكه مثله .. يكون وياك ع الحلوه و المره و ما يغدرك ابد و لا يعوفك .. اذا عندك هالشخص اتمسك بيه ♥️ و لا تتركه ابد لان هالشخص "مميز"
اكو فتره اتمر بيها هذي الفتره تكون فتره تناقضات ، متعرف شتسوي ، كولشي حولك مو تمام ، امورك متمشي صح ، حياتك عباره عن حيره ، متعرف شنو اتسوي ،، حتى مشاعرك و احاسيسك متعرفها شنووو !! يوم اتريد و يوم لا متريد ،، يوم تحب يوم تكره ،، يوم تحن يوم تقسه !! حياتك محيره ،، و مشاعرك و حتى ناسك حيره متعرف منو يحبك و منو يكرهك ،،!! حياتك صارت اشبه بالدوامه !! .... عوف كولشي و انعزل ويه نفسك ايام اسابيع اشهر عسا لو سنين بس !!! الكه حل لحيرتك هاي ،و اخلص من غموض حياتك، و من هذي الدوامه العايش بيها اطلع منها بقوه ♡ اختار صح .. احسم الامر عوف اليكرهك و العافك انساه لا اتضل اتحن اله ..واجه خوفك .. صير قوي هو انت عايش مره ف عيشها صح بدون غموض و حيره 👍🏻♥️
و خاصا الاقارب و الصديقات الكل عينهم عليها و الكل يكول حلوه و الناس كلها حاطه عينهم عليها .. هاااي شررررراح تاخذ اكيد واحد طاك و يموت عليها و كومه حجي يكولون عنها و هاي غير الحسد و العين عليها و الكل منتضر منو تاخذ و كلهم يكولون تاخذ طاك و اتعيش ملكه .. بس هيه !!! متريد هيج بس اتريد اتعيش حياه طبيعيه بدون لفت الانظار و ممكن هذي الحلوه تتعرض لهواي خيانات بسبب جمالها !! بسبب غيره من بنات و تتاذه و حتى متكدر اتسلم كلبها لشخص لان اتكول ممكن هذا دا يجذب او جاي علمود الجمال الخارجي مو الداخلي !! .. بس جيب الي يفهم 🙁💔
البنيه الحلوه كلش يگولون عليهه ما عدها حظ بموضوع الزواج والارتباط بصوره عامة ، بينما برأيي الموضوع مو هيچ انما ؛ البنيه الحلوه كلش يعني ( هاي التسطر ) تصير هوايه ضغوطات عليهه وهوايه يريدوهه وعين الاهل والاقارب والصديقات عليهه ، وبنفس الوقت الشباب غالباً ميتقربون لهيج نوع من البنات علمود لينصد من قبلهه ويعتقدون بردة فعل سلبيه منها .. لذلك تحس بمسؤولية چبيره بموضوع الاختيار ، وبنفس الوقت يصير عدها خيارات هوايه لذلك ممكن تتشتت وتنغّر بالتالي راح تتأخر ومتقتنع بسهوله بعدين يبدي عداد العمر يمشي بيها لحد ما تبدي تقدم تنازلات هوايه حتى متبقى بوضعها وتتزوج واحد چان من اواخر احلامها ويطيح حظها .. لذلك هي مو ما عدها حظ بس هن الحلوات هيج سياق الحياة وياهم😕
هيجي مرات منعرف شنو بداخلنا ! شنريد ! الخطوه الجايه شنو ؟ مجرد ضياع بوسط كم هائل من المسؤليات او الواجبات 💔 " تحس نفسك بالمكان الغلط من كل شي " لا تضوج ، لان هاي بداية الترتيب بداية انو انت ما عاد ترضى على هذا الوضع و متريده وتريد تغير ! حاول اول شي تخلص المسؤليات الي عليك وحاول بوقت فراغك عطلتك استراحتك تصفي بالك هواية و تحسب كلشي بحياتك حساب عقلاني ❤️ حرامات تبقى ضايع وتضيع ايام عمرك اصحى على زمانك .. - المكان الي متريده اتركة - الشخص الي متحبه انسحب منه - الناس الي تقلل احترام وياك اتركهم اقطع علاقتك بيهم - العلاقه الي دتتعبك اتركها خليك حر من كل قيد ومن كل سلطه فوكاك لان انت انخلقت حر ! ورجع نفسك للمكان الصح او بالاصح تقدم للمكان الصح و عيش حياتك ، تدري بيها مرة وحدة هل حياة ومره هل وقت لاتضيعه وانت ممرتاح 💔 ربي لا تحير عبدك ☺🖤